Jokaisesta tuotteesta tuotetekstin alta löytyy kokotaulukko, jonka mittoja omiisi vertaamalla löydät itsellesi parhaan koon. Karkeasti jaoteltuna lapasissa ja sormikkaissa S koko sopii siroon naisen käteen ja nuorille, M koko on meillä yleisin ja sopii useimmille ja L kokoa taas menee eniten miehille. Yhden koon merinovillapipot taas ovat tähän mennessä sopineet todella monille joustavan ja napakan mallinsa ansiosta. T-paidat ovat hyvin perinteistä mitoitusta eli niistä uskaltaa ottaa koon, jota muutenkin paidoissa käyttää. Tietysti jokaisella on kokojen suhteen omat mieltymyksensä, joten siksi kokotaulukon tarkistaminen on suotavaa. Jos sinulla kuitenkin jää kysyttävää, niin autamme mielellämme ja vastaamme kysymyksiin mitoituksestamme. Onpa meille lähetetty ihan ääriviivapiirroksia käsistä ja ollaan niiden perusteella laitettu lapasia matkaan!